text: De unge vil ikke vælges
  22 september 2012 kl. 14.50
  Det kniber gevaldigt at få unge mennesker til at interessere sig for menighedsrådsarbejde. I vores del af landet er gennemsnitsalderen
  i menighedsrådene 59 år, men i Kvaglund ved Esbjerg er det helt anderledes.
  I Kvaglund Sogn ved Esbjerg har de syddanmarks yngste kandidater til det kommende menighedsrådsvalg.
  Ifølge landsforeningen af menighedsråd er Rune Rasmussens alder på 30 år halvdelen af gennemsnitsalderen for de nuværende menighedsrådsmedlemmer i Danmark.
  Gennemsnitsalderen i menighedsrådene i Haderslev og Ribe stift er 59 år mens Kvaglund Sogn har formået at sænke det til 48 år. 
  Foruden Rune Rasmussen har de netop fået endnu en kandidat på kun 25 år.
  